বৃহস্পতিবার সকাল সাড়ে নয়টায় ট্রলারসহ জেলেরা ফিরে এসে এ কথা জানায়।পুলিশ ও প্রত্যক্ষদর্শী জেলে এবং আহতরা জানান, পটুয়াখালীর মৎস্য বন্দর মহিপুরের ট্রলার মালিক হানিফ হাওলাদারের ট্রলারে ১২ জেলে সাগরে মাছ ধরতে যায়। এ সময় ডাকাত দল তাদের ওপর হামলা চালিয়ে দুই হাজার ইলিশ মাছ, চারশ লিটার ডিজেল, নগদ দুই হাজার টাকা ও তিনটি মোবাইল সেট লুট করে  নিয়ে যায়। যাওয়ার সময় ডাকাতরা ট্রলার উদ্দেশ্য করে এলোপাতাড়ি গুলি চালালে সিরাজ মাঝি (৪৫) ও বশির মুন্সি (৩৮) নামের ২ জেলে গুলিবিদ্ধ হয়। আহতদের বাড়ি পটুয়াখালীর খাপড়াভাঙ্গা ইউনিয়নের সিরাজপুর ও নজিবপুর গ্রামে। আহতদের বরিশাল শেরে-বাংলা মেডিকেল কলেজ হাসপাতালে প্রেরণ করা হয়েছে।